**Influenssa-, Covid 19- ja RSV-asukkaan varotoimet pitkäaikaishoidossa ja kotihoidossa (epäily/todettu)**

Ohje on tarkoitettu ympärivuorokautisesti toimiville yksiköille (esim. vanhain-, palvelu-, ryhmä- ja hoivakodeille sekä terveyskeskusten pitkäaikaisvuodeosastoille) sekä kotihoitoon soveltuvin osin.

Hengitystievirukset tarttuvat **pisaratartuntana, kosketustartuntana** eritteistä sekä aerosolia tuottavissa toimenpiteissä ilmatartuntana.

Asukkaan hoidossa **huomioitava tavanomaisten varotoimien** lisäksi:

|  |  |
| --- | --- |
| **Oireisen asukkaan näytteiden ottaminen** | Näyte (InRSCoV 8836) otetaan nenänielusta näytteenottotikulla virusviljelyputkeen hankaamalla reilusti limakalvoja, jotta soluja irtoaa näytteeksi. [Nenänielunäytteen ottaminen ja pakkaaminen](https://www.nordlab.fi/wp-content/uploads/2022/03/nenanielunaytteen_ottaminen_ja_naytteiden_pakkaaminen_1.pdf)Näytteenoton jälkeen riisu suojakäsineet, desinfioi kädet, pue uudet suojakäsineet, pyyhi näyteputkien pinnat denaturoidulla alkoholilla (esim. A12t) ja laita putket puhtaaseen kertakäyttöiseen kaarimaljaan. Huoneen ulkopuolella liimaa näytetarrat ja laita ohjeistuksen mukaan näytteet suljettavaan pussiin (esim. minigrip tai vastaava).Mikäli yksikössä on useampi oireileva potilas, näyte otetaan vain kahdelta potilaalta. |
| **Asukashuone** | Paras vaihtoehto on oma huone, jossa oma WC ja suihku tai yhteisten pesutilojen käyttö viimeisenä. Jos huoneessa ei ole WC:tä, varaa asukkaalle oma WC.  |
| **Huoneen varustelu** | Tämä ohje helposti saataville. Huone-/asukaskohtaiset hoito-, tutkimus- ja apuvälineet. Tarvittavat suojaimet. Huonekohtaiset siivousvälineet, pyykki- ja jäteastiat. Eritetahradesinfektioaine kloori 1000 ppm. |
| **Tiedottaminen** | Laita merkintä varotoimista asukkaan/asiakkaan hoitosuunnitelmaan.Tiedota varotoimista asukkaan hoitoon osallistuvia. |
| **Lääkitys** | **Influenssa:** Positiiviselle influenssapotilaalle voidaan aloittaa Tamiflu 75 mg x 2 5 vrk:n ajaksi. Laitoshoidon aikana influenssalle altistuneille asukkaille aloitetaan Tamiflu 75 mg x 1 10 vrk:n ajaksi. |
| **Varotoimien kesto** | **Influenssa:** Viruslääkehoidon ajan, kuitenkin enintään 7 vrk oireiden alusta.**Covid 19:** 5 vrk oireiden alusta.**RSV:** 5 vrk oireiden alusta. |
| **Altistunut ja oireeton asukas****(ollut samassa huoneessa oireisen kanssa)** | **Altistuneet hoidetaan tavanomaisin varotoimin.** Mikäli asukkaalle tulee oireita, otetaan näyte ja toimitaan kuten positiivisen asukkaan kohdalla. |
| **Asukkaan liikkuminen huoneen ulkopuolella** | Vältä asukkaiden siirtämistä hoitopaikasta tai yksiköstä toiseen, jos se ei ole heidän hoitonsa turvaamiseksi välttämätöntä. Lääketieteellisten perusteiden mukainen hoito on järjestettävä. Jos potilas siirretään, on tiedotettava positiivisuudesta tai altistumisesta. **Asukkaiden tulisi pysyä omassa huoneessaan. Huoneen ovea ei saa kuitenkaan lukita, vaan tarvittaessa asukkaalle on järjestettävä oma hoitaja.** |
| **Käsihuuhteen käyttö** | Huoneeseen mennessä ja sieltä poistuessa. Ennen suojakäsineiden ja muiden suojainten pukemista ja niiden riisumisen jälkeen. Desinfioi kädet ja vaihda suojakäsineet: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen. Ota huoneen kaapeista hoitovälineet desinfioiduin käsin. |
|  **Suojaimet** | Asukkaan/asiakkaan lähihoidossa (alle 1 metri) kirurginen suu-nenäsuojus ja suojalasit/kokokasvovisiiri tai visiirimaski.Jos asukas/asiakas on limainen ja yskäinen, lisäksi pitkähihainen nesteitä läpäisemätön suojatakki ja suojakäsineet. |
| **Suojaimet aerosoleja tuottavissa toimenpiteissä**Aerosoleja tuottavia toimenpiteitä ovat: liman avoin imeminen hengitysteistä, trakeostomian hoito, nebulisaattorihoito, noninvasiivinen ventilaatio (esim. CPAP), elvytys | **FFP2/FFP3- luokan hengityksensuojain,** **suojalasit tai kokokasvovisiiri.** **Lähihoidossa pitkähihainen nesteitä läpäisemätön suojatakki** ja **suojakäsineet.** Hiussuojaimen käyttö ei ole välttämätöntä.[Suojainten pukeminen ja riisuminen aerosolia tuottavissa toimenpiteissä (COVID-19 / influenssapotilas) YouTube](https://www.youtube.com/watch?v=WjEszRvA5oM)[Hengityksensuojaimen pukeminen](https://www.filha.fi/wp-content/uploads/2020/02/Hengityksensuojaimen-pukeminen.pdf) |
| **Suojainten pukeminen ja riisuminen** | Tulosta suojainten pukemis- ja riisumisjärjestys tästä:[Suojainten pukemis- ja riisumisjärjestys](https://www.ppshp.fi/dokumentit/_layouts/15/WopiFrame.aspx?sourcedoc=%7BF3DB029A-65BB-4B26-99B5-6557C5E8A1E6%7D&file=Suojainten%20pukemis-%20ja%20riisumisj%C3%A4rjestys.docx&action=default&DefaultItemOpen=1)Kirurginen suu-nenäsuojus/hengityksensuojain, silmäsuojain ja suojatakki puetaan asukashuoneen ulkopuolella tai välitilassa. **Suojakäsineet puetaan asukashuoneessa.** Suojaimet riisutaan asukashuoneessa, lukuun ottamatta FFP2/3-hengityksensuojainta, joka riisutaan huoneen ulkopuolella.**Kotihoidossa,** mieti etukäteen, missä saat suojavarusteet puettua ja riisuttua turvallisesti: kirurginen suu-nenäsuojus tai hengityksensuojain ja silmäsuojus tulee olla puettuna yli 1 m:n etäisyydellä asiakkaasta esim. eteisessä. Jos asiakas avaa oven voit pyytää häntä perääntymään ovelta vähintään 1 m:n etäisyyteen esim. toiseen huoneeseen. Suojatakki/esiliina ja suojakäsineet tarvitaan vain lähihoidossa. |
| **Vierailijat** | Vierailijoille suositellaan kirurgisen suu-nenäsuojuksen käyttöä. Vierailijoille ohjataan käsihygienia ja suojaimen käyttö. |
| **Ruokailu** | Omassa huoneessa. Roskat pois tarjottimelta ennen huoneesta pois vientiä. Tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Hoito-, tutkimus- ja****apuvälineet ja niiden****huolto** | **Ensisijaisesti kertakäyttöisiä.** Puhdista ja desinfioi monikäyttöiset välineet huuhtelu- ja desinfiointikoneessa (dehu), jos mahdollista. Muussa tapauksessa käytä pesevää pintadesinfektioainetta, tai yleispuhdistusainetta ja denaturoitua alkoholia. |
| **Asukashuoneen siivous** | Samat suojaimet kuin osaston henkilökunnalla, kun huoneessa on asukas. Huonekohtaiset siivousvälineet, mikrokuitukankaiset tai kertakäyttöiset siivousliinat. Päivittäinen siivous yleispuhdistusaineella.Loppusiivouksessa kosketuspinnat kloorilla (1000 ppm) tai peroksygeenillä esim. 2 % Oxy+®:lla tai 3,5 % Oxivir plussalla. Väliverhot vaihdetaan.**Epidemiatilanteissa** (kaksi tai useampi sairastunutta) **yhteisten tilojen siivous:** pyyhitään henkilökunnan taukotilat, yleisten tilojen kosketuspinnat sekä wc-tilat 2 x päivässä kloori 1000 ppm tai peroksygeenillä esim. 2 % Oxy+®:lla tai 3,5 % Oxivir plussalla. |
| **Eritetahrat** | Desinfektio kloori 1000ppm.Eritteissä on paljon mikrobeja. Eritetahran havainnut poistaa sen välittömästi!Eritteitä ovat esim. oksennus, lima, sylki, märkä, uloste, virtsa, veri.[Eritetahradesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B3AD47103-C6C7-43AF-93D4-F7780D84EA23%7D&file=Eritetahradesinfektio.docx&action=default&DefaultItemOpen=1) |
| **Likapyykki** | Laita likapyykki suoraan pyykkipussiin pöllyttelyä välttäen, minkä jälkeen pussi suljetaan. Pyykki pestään normaaliin tapaan.  |
| **Jätteet** | Huoneessa jätesäkkiin. Hävitys normaalisti. Säkkiin ei merkintää. |
| **Vainajan käsittely ja kuljettaminen** | Henkilökunta käyttää samoja suojaimia kuin asukasta hoidettaessa.Ennen vainajan kuljettamista pyyhi sängyn kaiteet esim. kloori 1000 ppm. Käytä käsihuuhdetta ennen kuljetusta ja sen jälkeen. Pue suojakäsineet ennen vainajan siirtoa. |

Mikäli yksikössä todetaan epidemiatilanne eli asukkaita sairastuu samoihin aikoihin useampi (kaksi tai enemmän), niin yksiköstä on otettava yhteys virka-aikana omaan aluehygieniahoitajaan tai OYS:n infektioyksikköön, hygieniahoitajien konsultaatiopuhelinnumero on 040 506 2094.

**Epidemian rauhoittamiseksi:**

 • Yhteisten tilojen käyttöä tulee rajoittaa (esim. ei yhteisiä ruokailuja, ruokailut järjestetään omissa huoneissa ja asukkaat hoidetaan omissa huoneissaan).

• Vierailuja rajoitetaan tarvittaessa tartuntatautilääkärin päätöksellä, kunnes tilanne saadaan hallintaan, mutta vierailukielto koko yksikköön on poikkeustilanne.

• Siivousta tehostetaan tämän ohjeen mukaan. Tehostetun siivouksen järjestäminen täytyy olla etukäteen suunniteltuna.

• Mikäli yksikössä on useampi solu:

* Asukkaat eivät saa liikkua solujen välillä (solujen väliovet saa laittaa lukkoon tarvittaessa).
* Henkilökunta kohortoidaan olemaan töissä vain tässä solussa eli tämän solun työntekijät eivät voi olla töissä kotihoidossa, muissa soluissa tms.
* Hoitajille omat ruokailutilat soluihin, jos se on järjestettävissä. Ruokaillessa/kahvitauoilla täytyy muistaa käsihygienia ja turvavälit.

• Työntekijät kertaavat suojainten käyttöön liittyvät ohjeet ja videot (linkit tässä ohjeessa).

**Koronarokotukset:**

[Koronarokotteet - THL](https://thl.fi/aiheet/infektiotaudit-ja-rokotukset/rokotteet-a-o/koronarokotteet)

* Edellisen koronarokoteannoksen ja tehosterokoteannoksen välillä on suositeltavaa olla vähintään kuusi kuukautta
* Koronataudin sairastaneelle rokote annetaan aikaisintaan 6 kuukauden kuluttua sairastetusta taudista.
* Jos Covid 19-taudin sairastamisesta on epäselvää, rokote annetaan.